Diari Oficial de la Generalitat Valenciana


Sumari del DOGV 9353, del 02-06-2022 (2022/5079)

ACORD de 20 de maig de 2022, del Consell, pel qual es modifica el Catàleg de zones humides de la Comunitat Valenciana.
----------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5079


Data del document
:   20-05-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * catàleg
    * legislació
    * reserva natural
    * aigua estancada
    * zona humida
    * protecció del medi ambient

ACORD de 20 de maig de 2022, del Consell, pel qual es modifica el Catàleg de zones humides de la Comunitat Valenciana. [2022/5079]  
A la Comunitat Valenciana hi ha 48 zones humides catalogades a través del Catàleg de zones humides de la Comunitat Valenciana, que va ser aprovat per l'Acord del Consell de 10 de setembre de 2002, tot això de conformitat amb el que s'estableix en l'apartat 4 de l'article 15 de la 11/1994, de 27 de desembre, de la Generalitat, d'espais naturals protegits de la Comunitat Valenciana,  
El temps transcorregut des de l'aprovació ha evidenciat la necessitat d'ampliar el Catàleg, amb l'objectiu primordial de garantir una major protecció a determinats espais, i oferir la protecció màxima i la qualificació d'espai natural protegit a una sèrie d'aiguamolls amb un elevat valor natural, així com revisar aquells espais inclosos amb l'objectiu de dotar de la major seguretat i protecció els espais que en formen part.  
  
Per tot això, vist el que s'estableix en l'Acord del Consell de 10 de setembre de 2002 que determina que la incorporació, supressió o modificació de zones humides en el Catàleg requerirà el mateix procediment d'aprovació realitzat, a l'empara del que s'estableix en l'article 15 de la 11/1994, de 27 de desembre, de la Generalitat, d'espais naturals protegits de la Comunitat Valenciana, i en virtut del que disposa l'article 28.c de la Llei 5/1983, de 30 desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, amb la deliberació prèvia del Consell, en la reunió de 20 de maig de 2022,  
  
  
ACORDA  
  
Primer. Modificació del Catàleg de zones humides de la Comunitat Valenciana  
  
1. Es modifica el Catàleg de zones humides de la Comunitat Valenciana, i s'hi inclouen les zones que s'indiquen continuació:  
Zona 49 € Albufera de Gaianes, als termes municipals de Gaianes i Alcocer de Planes (Alacant).  
Zona 50 € Embassament de la Pedrera, als termes municipals d'Orihuela i San Miguel de Salinas (Alacant).  
Zona 51 € Conjunt d'El Prao-El Rodriguillo, al terme municipal del Pinós. (Alacant).  
Zona 52 € LLacuna de Sant Mateu (Castelló).  
Zona 53 € El Quadro de Santiago, al terme municipal de Benicàssim (Castelló).  
Zona 54 € Llacuna temporal d'EL Rebalsador- El Prao al terme municipal d'Alcublas (València).  
Zona 55 € Desembocadura del riu Montnegre o riu Sec al terme municipal del Campello (Alacant).  
  
2. Es descataloga la parcel·la «D» del Sector ZO-1» a Guardamar del Segura de la zona humida catalogada 24 € «Desembocadura i front litoral del Segura».  
  
Segon. Publicitat  
Aquest acord es publicarà en el Diari Oficial de la Generalitat Valenciana.  
  
De conformitat amb el que es disposa en l'article 15 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, i en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, cada aiguamoll catalogat disposa d'una fitxa descriptiva que inclou els criteris de valoració i delimitació. Aquestes fitxes poden consultar-se en el web de la Conselleria d'Agricultura, Medi Ambient, Canvi Climàtic i Desenvolupament Rural a través de l'enllaç següent:  
https://agroambient.gva.es/va/web/espacios-naturales-protegidos/fitxes-49-55  
  
València, 20 de maig de 2022.- La consellera secretària: Mònica Oltra Jarque.